דניאל לובצקי

דניאל לובצקי (באנגלית: Daniel Lubetzky, יליד 1968) הוא יזם, סופר ואקטיביסט, מקסיקני-אמריקאי ממוצא יהודי. מייסד ומנכ"ל של חברת החטיפים Kind LLC המעסיקה כ-500 עובדים.

קורות חיים 
דניאל נולד בשנת 1968 כבן של ניצול שואה יהודי מקסיקני. הוא גדל במקסיקו סיטי, שם התחנך בעברית, ספרדית, אנגלית ויידיש. כנער, הוא עבר עם משפחתו לארצות הברית שם קיבל תואר ראשון בכלכלה ויחסים בינלאומיים, מאוניברסיטת טריניטי שבסן אנטוניו, טקסס. בנוסף, למד לובצקי בישראל ובצרפת וב-1993 קיבל תואר J.D מבית הספר למשפטים של אוניברסיטת סטנפורד.

בשנת 2002 הוא ייסד את תנועת קול אחד לה משרדים ברמאללה, תל אביב, לונדון וניו יורק.

לובצקי תומך במפלגה הדמוקרטית בארצות הברית. בשנת 2012 תרם ל-"Obama for America", ל-"Obama Victory Fund" ולוועדה הדמוקרטית הלאומית (DNC). בשנת 2015 ברק אובמה ושרת המסחר האמריקאית פני פריצקר הגדירו את לובצקי "שגריר נשיאותי ליזמות עולמית".

בשנת 2015 לובצקי היה המשקיע העיקרי של תנועת V15 שפעלה כדי למנוע את בחירתו של בנימין נתניהו לראשות ממשלת ישראל בבחירות לכנסת ה-20.

בן דודו הוא צלם הקולנוע זוכה פרס אוסקר, עמנואל לובצקי. השווי הנקי שלו הוא $1.2 מיליארד.

קישורים חיצוניים

 

 הדף הרשמי של לובצקי באתר הארגון PeaceWorks 
 אביהוא קדוש, בונה הגשרים ממקסיקו סיטי, ידיעות אמריקה, 5 ביולי 2013
 
 Doing Well And Doing Good -- How The CEO of KIND Snacks Is Reinventing Leadership, באתר פורבס, 2015

הערות שוליים 

אמריקאים ממוצא מקסיקני
יהודים אמריקאים
פעילים פוליטיים אמריקאים
פוליטיקאים יהודים מקסיקנים
אמריקאים שנולדו ב-1968